Diari Oficial de la Generalitat Valenciana


Sumari del DOGV 1945, del 18-01-1993 (1993/826906)

DECRET 227/1992, de 28 de desembre, del Govern Valencià, pel qual accepta la cessió, a títol gratuït, de la propietat d'un immoble, situat en la partida Cortons, de Teulada, destinat a centre primari de salut, realitzada per l'Ajuntament de Teulada.
---------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1992/12/28/227/dof/vci/html**

### Dades del document

Número de DOGV
:   1945

Data del DOGV
:   18-01-1993

Secció del DOGV
:   DISPOSICIONS GENERALS

Número del document
:   1993/826906


Data del document
:   28-12-1992

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 227/1992, de 28 de desembre, del Govern Valencià, pel qual accepta la cessió, a títol gratuït, de la propietat d'un immoble, situat en la partida Cortons, de Teulada, destinat a centre primari de salut, realitzada per l'Ajuntament de Teulada.  
L'Ajuntament de Teulada, en sessió plenària de 16 de març de 1989, acordà la cessió a la Generalitat Valenciana d'un solar de 1.000 m2, situat a la partida Cortons, de Teulada, del qual és propietari.,  
La cessió es realitza amb el fi determinant de construir-hi un centre primari de salut i conservar-ne la destinació.  
A petició del Conseller de Sanitat i Consum s'iniciaren els tràmits legals oportuns per a l'acceptació i la formalització de la cessió gratuïta del solar, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del Conseller d'Economia i Hisenda i amb la deliberació prèvia del Govern Valencià, en la reunió del, dia 28 de desembre de 1992,  
DECRETE  
Article primer  
Acceptar la cessió a títol gratuït, realitzada per l'Ajuntament de Teulada, de la propietat d'un solar de 1.000 m2 de superfície, situat en la partida Cortons, d'aquest municipi, els límits del qual són: nord, resta de la finca matriu d'on se segrega; sud i est, camí, i oest, Sr. Bienaventura Bertomeu Bertomeu.  
El solar figura inscrit en el Registre de la Propietat de Xàbia, tom 1415, llibre 226, foli 101, finca 15811, inscripció 2.ª .  
Article segon  
Aquesta cessió gratuïta comporta el compromís, per part de la Generalitat Valenciana, de construir-hi un centre primari de salut.  
Article tercer  
El dret de propietat sobre els terrenys objecte de cessió s'haurà d'incorporar a l?Inventari General de Béns i Drets de la Generalitat Valenciana.  
DISPOSICIO FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 28 de desembre de 1992.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA I CASANOVA


Còpia Permalink ELI